BABICA ZIMA

Prileteli so ptički k babici Zimi.« Klop, Klop,« so potrkali na vrata. Babica Zima je pogledala iz koče: »Kdo je in kaj bi rad?« »Mi smo, ptički. Radi bi toplejše kožuhe kot perje. Brez toplih kožuhov nam je mraz.« Babica Zima je dala ptičkom toplejše kožuhe. Potem je sedla nazaj k peči in dalje skubla sneženi puh.

Tedaj sta prišla volk in lisica in potrkala na duri:«Klop, klop.« Babica Zima je pokukala iz koče:«Kdo je in kaj bi rad?« »Midva sva, volk in lisica. Rada bi nov, topel kožuh. Brez toplega kožuha bova zmrznila. Babica Zima je dala volku in lisici topel kožuh. In tako je spet sedla za peč, da bi skubla puh.

Čez čas je pritekel zajček in je pritekla veverica. »Klop, klop,« sta potrkala na ledene dveri. »Kdo je in kaj bi rad?« »Midva sva, zajček Dolgoušec in sestrica veverica. Zebe naju, pa nimava zimske obleke. »In kakšno obleko bi rada?« »Svetlejšo. V tej obleki naju na belem snegu že na daleč vidijo.« Babica Zima je pobrskala po svoji zimski skrinji. Našla je svetlo zimsko obleko za zajca in za veverico. »Tu imata. Oblecita in tecita.« Oblekla sta se in odskakala. Babica Zima je spet sedla za peč.

Pa se je pod oknom nenadoma zazibalo nekaj velikega. »Buh, buh,« je buhnilo v vrata, da se je stresla koča. Babica Zima se je prestrašila, pogledala skozi okno in kaj je videla. Stari medved se je motovilil pred vrati. Babica Zima je hitro izbrala največji in najtoplejši kožuh. »Tu imaš medo. Zavij svoje stare kosti medvedje, vrni se v brlog in spi.« Stari medved je zagodrnjal:« Hvala.« Vrnil se je domov, pokril se je čez glavo in zaspal.

Odtlej je babica Zima imela mir. Veselo je skubla sneženi puh pri peči do pomladi.

NALOGA

* Preberi besedilo.
* Reši naloge, ki se navezujejo na prebrano besedilo.

**1.** V SSKJ si oglej, koliko pomenov ima beseda **brlog.**

 Beseda brlog je: A – enopomenka.

 B – večpomenka.

 Različne pomene ponazori v povedih.

**2.** Razloži pomen besede **skubiti.**

**3.** V besedilu poišči sopomenke besedam **vrata**, **pogledala**,

 **Kosmatinec**, **zvitorepka.**

 vrata -\_\_\_\_\_\_\_\_\_\_\_\_\_\_\_\_\_\_\_\_\_\_\_

 pogledala - \_\_\_\_\_\_\_\_\_\_\_\_\_\_\_\_\_\_\_

 kosmatinec - \_\_\_\_\_\_\_\_\_\_\_\_\_\_\_\_\_\_

 zvitorepka - \_\_\_\_\_\_\_\_\_\_\_\_\_\_\_\_\_\_\_

**4.** Besedi **zima** poišči protipomenko.

 zima - \_\_\_\_\_\_\_\_\_\_\_\_\_\_\_\_\_\_\_\_

**5.** Med podpomenkami prečrtaj vsiljivko, nato jim pripiši nadpomenko.

Pomlad, poletje, babica, zima, jesen.

Nadpomenka: \_\_\_\_\_\_\_\_\_\_\_\_\_\_\_\_\_\_\_\_\_